Մի քանի շաբաթ արևը դուրս չէր գալիս ամպերի ետևից: Ես կարոտել էի արևոտ օրերը, այդ պատճառով որոշեցի արևը դուրս հանել: Գառների մորթուց պարան հյուսեցի, պարանը գցեցի երկինք, արևը բռնեցի և քաշեցի: Քաշեցի, քաշեցի, բայց ոչինչ չստացվեց՝ ամպերը խանգարում էին: Արևի փոխարեն ամպերը քաշել փորձեցի: Քաշեցի հեռու, փայտ խրեցի հողի մեջ և պարանը կապեցի փայտից: Երկրորդ պարանը հյուսեցի, նույնն արեցի: Երրորդ, չորրորդ, նույնիսկ հինգերորդ պարանները հյուսեցի և վերջապես ստացվեց, արևը դուրս եկավ: Ամեն ինչ շողշողաց արևի լույսերով, բոլորը ինձնից գոհ ու շնորհակալ էին: